Rotalis

Rotalis – ežeras vakarų Lietuvoje, Plungės rajone, apie 3,5 km į šiaurės vakarus nuo Grumblių. Ežero ilgis iš vakarų į rytus – 0,37 km, plotis – iki 0,2 km. Altitudė 137,2 m. Krantai žemi, užpelkėję, pakrantės kalvotos, apaugę medžiais ir krūmynais. Vakaruose išteka upelis link Babrungo upės intako Uošnos. Šalia įsikūręs Šlečkų kaimas. Vandenvardis Rotãlis (Rotalė) siejamas su žodžiais roti („spėti, suskubti“), latv. rat („sutvarkyti, valyti pievą“). Šaltiniai